Te caut, nu te simt dar te întâlnesc mereu 


Tonice pentru suflet: 


https://independent.academia.edu/emystea/Tonice-pt-suflet 


https://archive.org/details/ Osteaemy?gquery=Tonice+pentru+suflet 


https://www.slideshare.net/steaemy 1/search_my_uploads?type=&new=& 
+suflet 

În miezul unei nopţi de primăvară, un tânăr creştin-ortodox, care se ruga în faţa 
unui altar, în genunchi, lângă câteva icoane şi cărţi sfinte, într-o cămăruţă mică 
foarte sărăcăcioasă, atât de umilă, încât avea o gaură mare în tavan şi era neîncăl- 
zită şi neelectrificată, printre lacrimi, aprinzând 7 lumânări, deznădăjduit din cauza 
faptului că niciodată nu L-a putut simţi pe Dumnezeu, deşi dintotdeauna L-a cău- 
tat, a început să se roage timid: „Doamne, dacă într-adevăr exişti, permite-mi să 
Te simt, să Te întâlnesc, să Te găsesc; Doamne, vorbeşte-mi! ” 


Afară a început să plouă; picăturile de ploaie acompaniau suav o pasăre, care s-a 
oprit din zbor în dreptul ferestrei camerei băiatului, cântând, însă băiatul nu a auzit- 
0. Dumnezeu, astfel, i-a „vorbit”! 


Neauzind nimic, tânărul s-a rugat iar: „Doamne, vorbeşte-mi!” 


Și pasărea a ciocănit de trei ori geamul, atât de puternic, încât sunetul a răsunat în 
toată cămăruţa lui, dar băiatul nu a ascultat-o. Era prea concentrat să audă doar ce 
considera el ca trebuind. Dumnezeu, astfel, i-a „vorbit” a doua oară. 


Cu durere în suflet tânărul a murmurat în tihnă: „Doamne, Te implor, vorbeşte- 
mi!”, 

Vântul a început să bată lin, afară, părând a fi o adevărată simfonie, la pătrunderea 
lui printre crăpăturile ferestrei măcinate de trecerea timpului, dar băiatul nu i-a dat 
importanţa cuvenită, ci l-a tratat cu ignoranță. Se aştepta la altceva. Dumnezeu, 


astfel, i-a „vorbit” pentru a treia oară! 


Stingând 3 lumânări, trist, tânărul a spus cu voce parcă lipsită de viaţă: „Doamne, 
arătă-mi- Te, vreau să Te văd!” 


Pasărea a zburat de la geamul lui. Un fulger a brăzdat toată bolta cerească, dar 
tânărul nu a observat măreţia lui. Dumnezeu, astfel, i s-a „arătat”! 


Nedumerit, tânărul a început să strige fierbinte, printr-o rugă lăuntrică: „Doamne, 


Dumnezeul meu, lasă-mă să Te miros!” 


O floare de pe icoana Sfintei Treimi a căzut lângă genunchii băiatului, iar nectarul 
ei s-a împrăştiat pe hainele lui. EI, însă, nu i-a perceput mirosul îmbietor. Aştepta 
altceva. Dumnezeu, astfel, S-a lăsat „mirosit”, 


Stingând încă 2 lumânări, tânărul continuă să converseze cu Dumnezeu: „Până 
când mă vei lăsa zadarnic, să Te chem, oare vrei puţina credinţă-n Tine Să mi-o 
pierd? Doamne, vreau să Te întâlnesc, să Te găsesc, să pun mâna pe Tine, să Te 
ating!” 


Prin gaura din tavanul cămăruţei sale, dintr-un stup, din podul casei, veni pe aripile 
aerului o albină şi se puse pe umărul drept al băiatului, dar el a lovit-o cu mâna 
stângă; a gonit fragila insectă. Dumnezeu, astfel, S-a lăsat „atins”! 


Apăsat de o profundă povară, pe băiat l-a cuprins somnul, dar în ultimul moment a 
apucat să stingă încă o lumânare şi să mai spună câteva cuvinte, înainte să adoar- 
mă: „Doamne, Doamne, Doamne, lasă-mă să Te gust!”. 


Adormi, gemuit fiind lângă altar, cu capul sub candela care ardea pâlpâind. O pică- 
tură de untdelemn din candelă s-a scurs uşor şi a căzut pe obrazul lui. S-a prelins şi 
a ajuns în gura băiatului. Pulsul inimii lui s-a accelerat, iar tânărul s-a trezit având 
în gură un gust dulce parfumat, dar nu l-a simţit, pentru că s-a grăbit să se pună în 
pat, pentru a-şi continua somnul. Dumnezeu, astfel, S-a lăsat „gustat”! 


Ajuns în pat şi continuându-și somnul, băiatul a avut un vis: S-a visat pe el însuşi, 
în faţa altarului, în genunchi, vorbind cu Dumnezeu, şi spunându-i: „Vu Te simt, 
Doamne, nu Te întâlnesc, nu Te găsesc, cred că nu exişti, sau dacă exişti m-ai 
părăsit, nu mă mai iubeşti”, 


Cuvintele lui au fost urmate de un vuiet puternic. Dintr-o dată un înger frumos 
foarte, a apărut stând lângă singura lumânare, care încă mai ardea, şi 1-a spus, pri- 
vindu-l: sunt nu e sfinţi î 


Tânărul, vizibil uimit de cuvintele Sfântului Inger, se uită către icoană. O voce 
blândă şi-a făcut simțită prezenţa, rezonând din spatele icoanei, care era total învă- 
luită într-un nor de lumină albă-auric: 


Pe băiat îl bufni plânsul. 


Dumnezeu continuă să-i vorbească: „ Fără credinţă, dar, nu este cu putinţă să fii 
plăcut Mie, căci cine se apropie de Mine trebuie să creadă că Eu exist şi că Mă 
fac răsplătitor celui care Mă caută ,. 


Dar ce este credinţa, Doamne, întrebă băiatul, căci eu am trăit tot timpul cu sen- 
zația că am credinţă în Tine?! 


» Credinţa este încredințarea celor nădăjduite, dovedirea lucrurilor celor nevă- 
zute. Altfel spus este încrederea sau crezarea în ceva nevăzut ca şi cum ar fi 
văzut, şi dorirea şi sperarea celor aşteptate ca şi cum ar fi de faţă, ca şi cum ar fi 
primite. Oh, fiule, credinţa ta în Mine a fost prea mică şi nestatornică. Te-ai 
îndoit de existența Mea. Să ştii că dacă aş fi dorit, Eu aş fi putut pur şi Simplu Să 
apar în faţa ta, în trecut, pentru a demonstra că exist, însă dacă aş fi făcut acest 
lucru, tu nu ai mai fi avut nevoie de credinţă. Fericiţi sunt cei ce nu au primit 
nici o dovadă a existenţei Mele, dar au crezut în Mine! Fiule, există o mulțime 
de dovezi cu privire la existența Mea. Biblia, Cuvântul Meu, spune: „ Cerurile 
spun Slava lui Dumnezeu şi facerea mâinilor Lui o vesteşte tăria. Ziua zilei 
spune cuvânt, şi noaptea nopții vesteşte ştiinţă, (Psalmul 19:1, 2). 


Aşadar, minunăţiile naturii demonstrează existența Mea, tocmai de aceea Eu ţi- 
am trimis pasărea, albina, fulgerul...; semnele de la Mine. Prin ele M-am revelat 
ție, dar tu nu te-ai aşteptat la o altfel de revelaţie, tocmai de aceea nici nu le-ai 
luat în seamă. Nu Mă poţi vedea, înţelege, fiule, pentru că Eu locuiesc în lumina 
neapropiată. Pe Mine nu M-a văzut nici un om, niciodată, nici nu M-a înţeles. A 
încerca să Mă vezi, să Mă înţelegi, să Mă atingi, îţi este şi îţi va fi întotdeauna cu 
neputinţă. Acum ştii că Eu exist, însă credinţa ta prea mică în Mine s-a tran- 
sformat în convingere. Cunoaşte-Mă şi vorbeşte despre Mine prin antinomie, pe 
cale apofatică şi pe cale catafatică. 


Calea apofatică înseamnă să Mă cunoşti prin negaţie, evitând să gândeşti şi să 
spui ceva despre Mine, din toate ce nu pot fi gândite şi spuse. Eu sunt necuprins, 
nemărginit, necunoscut pe calea raţiunii, căile Mele sunt necercetate şi ne- 
pătrunse. 


Calea catafatică înseamnă Să recunoşti şi Să susţii existența Mea prin afirmaţii: 
Dumnezeu este bun, atotputernic, înţelept, milostiv şi aşa mai departe. Eu, 
Dumnezeul lui Avraam, Isaac şi Iacov, adică Cel viu, Singurul, dar în trei 
ipostasuri: Tatăl şi Fiul şi Sfântul Duh, care lucrez în creaţia Mea, Eu, care M- 
am revelat lui Moise, în rugul aprins, Mă fac cunoscut prin opera Mea, prin tot 
ce există şi am creat numai de natură pozitivă, căci nu Eu am creat răul, dar 


Vocea şi norul de lumină aurie dispărură. Îngerul Rafael a zâmbit, a stins ultima 
lumânare aprinsă, cea de-a şaptea, şi, îndată, visul băiatului a luat sfârşit. 

Era dimineaţă! Trezit din somn, tânărul şi-a adus aminte de visul pe care l-a avut şi 
se simţea pe deplin fericit că Dumnezeu i-a vorbit. Cuprins de o iubire de nede- 
Scris, s-a dat jos din pat, s-a spălat pe faţă, s-a îmbrăcat şi a început să facă metanii 
în faţa altarului, în semn de recunoştinţă. Era convins de existenţa Celui pe care l-a 
căutat mult timp şi pe care l-a întâlnit tot de atâtea ori, însă fără să realizeze. 


În timpul celei de-a treia metanii a observat Biblia deschisă, deşi tot timpul era în- 
chisă, pentru că aşa obişnuia să o lase. S-a oprit, şi a început să citească: „De 
atunci a început lisus să propovăduiască şi să spună: Pocăiţi-vă, căci S-a apro- 
piat Împărăţia Cerurilor. lar Eu zic vouă: lubiţi pe vrăjmaşii voştri, binecu- 
vântaţi pe cei ce vă blestemă, faceţi bine celor ce vă urăsc şi rugaţi-vă pentru cei 
ce vă vatămă şi vă prigonesc, ca Să fiţi fiii Tatălui vostru Celui din ceruri, că El 
face să răsară soarele şi peste cei răi şi peste cei buni şi trimite ploaie peste cei 
drepţi şi peste cei nedrepți. Fiţi, dar, voi desăvârşiţi, precum Tatăl vostru Cel 
ceresc desăvârşit este. Nu vă adunaţi comori pe pământ, unde molia şi rugina le 
strică şi unde furii le sapă şi le fură. Ci adunaţi-vă comori în cer, unde nici 
molia, nici rugina nu le strică, unde furii nu le sapă şi nu le fură. Căci unde este 
comoara ta, acolo va fi şi inima ta. Nu oricine Îmi zice: Doamne, Doamne, va 
intra în Împărăţia Cerurilor, ci cel ce face voia Tatălui Meu Celui din ceruri” 
(Matei 4:17; 5:44, 45, 48; 6:19-21; 7:21). 


Emoţiile l-au invadat. O lacrimă 1 s-a scurs din ochiul drept, gâdilându-i şi ume- 
zindu-i pielea uscată. A închis gentil Biblia, a pus-o pe altar, şi a deschis fereastra, 
ca să admire frumuseţea dimineţii. O adiere de vânt l-a mângâiat. A închis fereastra 
şi, din nou, a observat Biblia deschisă. A luat-o în braţe şi a început să citească: 
"Să iubeşti pe Domnul Dumnezeul tău din toată inima ta, din tot sufletul tău, 
din tot cugetul tău şi din toată puterea ta”. Aceasta este cea dintâi poruncă. lar a 
doua e aceasta: „Să iubeşti pe aproapele tău ca pe tine însuţi”. Mai mare decât 
acestea nu este altă poruncă” (Marcu 12:30, 31). 


Uluit de ce a citit, a închis Biblia, a pus-o pe altar şi a plecat afară, contemplând la 
cele citite. Ajuns afară un gând îi tot reverbera insistent în minte: „întoarce-te în 
camera ta, degrabă, întoarce-te”. S-a întors şi a observat pentru a treia oară con- 


secutiv Biblia deschisă. S-a pus în genunchi, fiind oarecum speriat de ce i se 
întâmpla, şi a început să citească: „Atunci lisus a zis ucenicilor Săi: Dacă vrea 
cineva să vină după Mine, să se lepede de sine, să-şi ia crucea şi să-Mi urmeze 
Mie. Că cine va voi să-şi scape sufletul îl va pierde; iar cine îşi va pierde sufletul 
pentru Mine îl va afla. Pentru că ce-i va folosi omului, dacă va câştiga lumea 
întreagă, iar sufletul său îl va pierde? Sau ce va da omul în schimb pentru 
sufletul său? Căci Fiul Omului va să vină întru Slava Tatălui Său, cu îngerii Săi; 
şi atunci va răsplăti fiecăruia după faptele sale ,„ (Matei 16:24-27). 


Un fior cald I-a traversat din cap până în picioare. Atunci a înţeles că Dumnezeu a 
făcut în aşa fel, încât Biblia să se deschidă în numele Sfintei Treimi, ca el să 
citească unele dintre cele mai importante versete, cu scopul de a-şi da seama ce să 
facă mai departe cu viaţa lui. 


Emoţionat fiind, negăsindu-şi cuvinte de slavă, ca să-L laude pe Dumnezeu, a 
închis Biblia şi a deschis-o la întâmplare, pe la sfârşit, sperând că va găsi acolo cu- 
vintele prin care să-şi poată arăta recunoştinţa față de nemăsurata bunătate a lui 
Dumnezeu; şi le-a găsit, cu îngăduiţa Lui: „Vrednic eşti, Doamne şi Dumnezeul 
nostru, Să primeşti Slava şi cinstea şi puterea, căci Tu ai zidit toate lucrurile şi 
prin voinţa Ta ele erau şi s-au făcut” (Apocalipsa 4:11). 


Din acel moment băiatul şi-a predat inima în mâinile lui Dumnezeu şi, ducând o 
viaţă bine plăcută Lui, s-a mântuit ajungând în Raiul în care ceata Sfinților îngeri şi 
a arhanghelilor, cu toate cereştile puteri, Îl laudă pe Dumnezeu, zicând: “Sfânt, 
Sfânt, Sfânt Domnul Savaot, plin este cerul şi pământul de Slava Ta ”. 


" Credinta e un frumos curcubeu care uneste cerul cu pamantul ' 


